### Beslutning

Godkendt.

### Sagsfremstilling

## Resume og sagens baggrund

Kommunens aktuelle proces for planlægning af større solcelleanlæg i det åbne land begyndte i oktober 2021. Siden da har Teknik- og Miljøudvalget igangsat planlægning for tre projekter på hhv. Egemarke, Ursula Larsen og [adresse]. Siden den første prioriteringsrunde er der på landsplan sket en udvikling på VE-området. Sagen lægger derfor op til, at udvalget træffer beslutning om den fortsatte proces og prioritering for planlægning af større solcelleanlæg i Kalundborg Kommune

## Indstillinger

Chefen for Plan, Byg og Miljø indstiller, at nedenstående proces for fremtidig planlægning af større solcelleanlæg godkendes.

## Behandling

Teknik- og Miljøudvalget.

## Sagsfremstilling

Erfaringerne fra de tre igangsatte projekter har vist, at der er væsentlige udfordringer i forhold til de statslige interesser og udpegninger i kommuneplanlægningen omkring landskabs- og naturinteresser. Det har være et særligt fokuspunkt i alle tre projekter, hvor også andre interesser har haft indflydelse på arealanvendelsen til større solcelleanlæg i det åbne land.

*Administrationens erfaringer i procesperioden*Administrationen har i denne procesperiode, gjort konkrete erfaringer omkring åbenhed og kommunikationen mellem kommunen, projektholdere og offentligheden. Processen for at udarbejde plangrundlaget for et solcelleprojekt er lang, og det kan være svært for interessenterne at følge med, særligt når krav og kriterier ændres og skal opdateres.

Kalundborg Kommune har i procesperioden også samarbejdet med teknologirådet omkring projektet *”Grøn energi i fremtiden”*. Erfaringer og resultater fra projektet og den afsluttende rapport *”Fremtidens grønne energi og borgerne”*bør medtages i overvejelserne som guidelines til den kommende prioritering for fremtidig planlægning af nye solcelleprojekter.

*Proces for fremtidig planlægning af større solcelleanlæg i det åbne land*For at imødekomme alle interesser foreslår administrationen at genbesøge og revurdere processen omkring planlægningen for større solcelleanlæg. Konkret foreslår administrationen en proces, der involverer følgende milepæle frem til sommeren 2024:

Februar 2024:På baggrund af erfaringerne fra procesperioden inviteres Udvalget til en generel politisk drøftelse om de fremtidige kriterier for prioritering af nye projekter samt med hvilket tempo planlægning skal foregå, og i hvilket omfang der skal afsættes ressourcer.

Administrationen forbereder et oplæg, så drøftelsen bl.a. kan tage udgangspunkt i følgende temaer:

* Opdatering af liste med resterende og nye projektansøgninger,
* De statslige interesser omkring landskab og natur,
* Temaer fra Kommuneplan 2021-2033,
* Mulighed for fremtidig net-tilslutning,
* Mulighed for lokal udvikling og inddragelse af lokalsamfundet

Marts 2024:Der afholdes et dialogmøde mellem aktuelle ansøgere og Udvalget omkring status på de resterende projekter samt en forventningsafstemning omkring den fortsatte dialog og kommunikation mellem kommune, projektholdere og offentligheden.

April-Maj 2024: Line Carlsen får lejlighed til at genbesøge deres projekter og foretager eventuelle opdateringer af projekterne til fornyet politisk fremlæggelse.

Juni 2024: På baggrund af Udvalgets drøftelser på februar-mødet, mødet med de resterende projektholdere i marts samt de reviderede projekter, fremlægger administrationen et forslag til ny prioriteringsrunde.

*Administrationens anbefalinger*Administrationen anbefaler at ovenstående proces for fremtidig planlægning af større solcelleanlæg i det åbne land godkendes og igangsættes.

## Økonomiske konsekvenser

Ingen.